Kārlis Pečaks

Kārlis Pečaks (1882–1938) bija latviešu marksists un revolucionārs, Latvijas Sociāldemokrātijas darbinieks (1918), LSPR Komisāru padomes rūpniecības komisāra vietnieks (1919).

Dzīvesgājums 
Dzimis 1882. gada 23. jūnijā Mangaļu pagastā. 1909. gadā viņu uzņēma Latvijas Socialdemokrātijā (LSD), darbojās šīs partijas Rīgas (1909-10, 1914-1915) un Liepājas (1911) organizācijās. Laikrakstu "Biedris" un " Sociāldemokrāts" redakciju kolēģijas loceklis (1914-1917).

Pēc Februāra revolūcijas ievēlēts par Maskavas Strādnieku deputātu padomes locekli, pēc Oktobra revolūcijas bija Maskavas Revolucionārā tribunāla nodaļas vadītājs, vēlāk priekšsēdētāja vietnieks (1918).
1919. gada sākumā atgriezās Latvijā, bija LSPR Komisāru padomes rūpniecības komisāra vietnieks, 1920. gadā pēc evakuācijas uz Krieviju darbojās LKP Centrālkomitejas Ārzemju birojā, bija Kominternes Latvijas sekcijas sekretārs.
Viens no latviešu izdevniecības "Prometejs" dibinātājiem.
Pēc 1922. gada strādāja par docētāju vairākās Maskavas augstskolās, 1934. gadā kļuva par profesoru.   
     
Nošauts Lielā terora laikā 1938. gada 27. aprīlī NKVD Butovas poligonā Maskavā.

Atsauces 

1882. gadā dzimušie
1938. gadā mirušie
Latvijas brīvības cīņas
Latvijas sociāldemokrāti
Padomju represijās nogalinātie
Revolucionāri
Krievijas latvieši